### Beslutningstema

Under dette punkt træffes beslutning om en overordnet ramme for Kommunalbestyrelsens visions- og strategiseminar.

### Historik

Afsættet er Tønder Kommunes Visions- og Strategiplan 2018-2022, som blev udarbejdet i en proces med den tidligere Kommunalbestyrelse i foråret 2018. Planen blev revideret i starten af 2021 som opfølgning på Kommunalbestyrelsens midtvejsseminar ultimo 2019. Her blev det besluttet at indarbejde FN’s Verdensmål i planen. Arbejdet med FN’s Verdensmål blev gennemført i 2020 med en politisk arbejdsgruppe som omdrejningspunkt. Derudover blev ”Mestring af eget liv” indarbejdet som en strategi i visions- og strategiplanen. Derudover har politikerne i en konstitueringsaftale valgt hvilke indsatser, der skal prioriteres i den kommende periode.

### Sagsfremstilling

Det forslås at holde et Visions- og Øyvind Jepsen torsdag den 24. til fredag den 25. marts. Seminaret foreslås at begynde torsdag middag og afsluttes med frokost om fredagen. Der arrangeres overnatning mellem torsdag og fredag.

På seminaret tages udgangspunkt i Tønder Kommunes styrkepositioner og de udfordringer, som Kommunalbestyrelsen ønsker at prioritere i det strategiske arbejde i valgperioden. Der arbejdes med temaer fra politikernes konstitueringsaftale og med temaer fra [adresse] og Strategiplan 2018-2022.

Seminaret faciliteres af interne parter: direktører, fagchef og chefkonsulenter fra Politik & Udvikling og evt. andre interne konsulenter.

Forud for seminaret gennemføres fokusgruppeinterviews med de politiske grupper. Her afdækkes gruppernes input til de temaer, der arbejdes videre med på seminaret.

Efter visionsseminaret udarbejder administrationen oplæg til en ny visions- og strategiplan for Tønder Kommune. Ledergrupper og MED-organisationen involveres i dette arbejde. I en parallel proces arbejdes med budgetlægningen for 2022-2025. Denne proces søges sammenkørt med visions- og strategiplansprocessen, så visioner og strategier kan indgå i prioriteringer ved budgetlægningen. Der arbejdes således henimod, at visions- og strategiplanen er færdig op til minibudgetseminaret i juni.

### Økonomi

Der vil alene være udgifter til konferencecenter, da processen faciliteres internt.

### Direktionen indstiller,

at overordnet ramme for visions- og strategiseminar den 24.-25. marts godkendes.

### Beslutning

Indstillingen godkendt.